Добри Жотев
Гугутка

chitanka.info

Ум ли нямат във главата

всички хора по земята

от мънѝчки до голями,

та харесват песента ми?

Щом запея, те замират,

слушат ме и не разбират,

че е мойта песен лесна

и съвсем неинтересна.

Питах славея на края:

„Я кажи ми да узная

хората какво ги мами,

та харесват песента ми?“

Сла̀вейко се пообърна

и накратко ми отвърна:

„За това, че ти умееш

от сърце да пееш.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.